James Robertson

James Robertson (* 1813 - † 1888) bol britský fotograf, rytec klenotov a mincí, ktorý pracoval v oblasti Stredozemného mora, na Kryme a prípadne v Indii. Bol jedným z prvých vojnových fotografov.

Robertson sa narodil v Middlesexe v roku 1813. Vyučil sa ako rytec u Wyona (pravdepodobne Williama Wyona) a r. 1843 začal pracovať ako rytec Ríšskej Osmanskej mincovne v Konštantínopole. 

Robertson sa začal zaujímať o fotografiu pravdepodobne v Osmanskej ríši r. 1840. V roku 1853 začal fotografovať s britským fotografom Felice Beatom a obaja vytvorili partnerstvo s názvom Robertson & Beato buď v tomto roku, alebo o rok neskôr, keď si Robertson otvoril fotografický ateliér v Beyoğlu v Konštantínopole. Robertson a Beato vzali so sebou Beatovho brata Antónia na fotografickú expedíciu na Maltu v roku 1854 alebo 1856 a do Grécka a Jeruzalema v roku 1857. Rad fotografií tejto spoločnosti vyrobených v roku 1850 sú podpísané Robertson, Beato and Co.. Pravdepodobne "and Co." odkazuje na Antónia.

V závere roka 1854 alebo začiatkom roku 1855 si Robertson vzal Beatovu sestru Leonildu Máriu Matildu Beato. Mali spolu tri dcéry, Catharinu Grace (nar. 1856), Edith Marcon Vergence (nar. 1859) a Helenu Beatruc (nar. 1861).

V roku 1855 Robertson a Felice Beato odcestovali na Balaklavu na Kryme, kde pokračovali vo fotografovaní reportáže z Krymskej vojny po Rogerovi Fentonovi. Nasnímali tiež pád Sevastopoľu v septembri 1855.

Niektoré zdroje uvádzajú, že v roku 1857 obaja, Robertson aj Felice Beato odišli do Indie fotografovať  indické povstanie, ale je viac pravdepodobné, že Beato odcestoval sám. V tomto čase Robertson robil fotografie v Palestíne, Sýrii, na Malte a v Káhire s jedným alebo oboma Beatovými bratmi. Roku 1860, potom čo Felice Beato odišiel do Číny, aby fotografoval Druhú ópiovou vojnu a António Beato odišiel do Egypta, Robertson sa nakrátko vrátil s Charlesom Shepherdom späť do Konštantínopolu. Firma Robertson & Beato bola rozpustená v roku 1867, potom, čo vyprodukovala rad vynikajúcich obrazov - včítane niekoľkých pozoruhodných panorám - Malty, Grécka, Turecka, Damasku, Jeruzalema, Egypta, Krymu a Indie.

Robertson sa pravdepodobne vzdal fotografie v roku 1860 a vrátil sa k práci rytca Imperial Ottoman Mint  až do svojho odchodu do dôchodku v roku 1881. Zomrel v apríli 1888.

Pozri aj 
Novinárska fotografia

Iné projekty

Externé zdroje 
 Auer, Michèle, and Michel Auer. Encyclopédie internationale des photographes de 1839 à nos jours/Photographers Encyclopaedia International 1839 to the Present (Hermance: Editions Camera Obscura, 1985).
 Benaki Museum. James Robertson (1813-1888). Navštívené 26 Máj 2008.
 Canadian Centre for Architecture; Collections Online, s.v. "Robertson, James". Navštívené 3 Apríl 2006.
 Clark, John. Japanese Exchanges in Art, 1850s to 1930s with Britain, continental Europe, and the USA: Papers and Research Materials (Sydney: Power Publications, 2001), pp. 89-91, 113.
 Harris, David. Of Battle and Beauty: Felice Beato's Photographs of China (Santa Barbara: Santa Barbara Museum of Art, 1999).
 James Robertson: Photographer of Istanbul (London: The British Council, n.d.). 
 Oztuncay, Bahattin. James Robertson: Pioneer of Photography in the Ottoman Empire (Istanbul: Eran, 1992). 
 Union List of Artist Names, s.v. "Robertson, James". Navštívené 3 apríla 2006.
 Donnelly, Peter, curator. The King's Own Royal Regiment Museum (Lancaster); Photo Gallery, Crimean War 1854-1856. Navštívené 7 November 2007.

Zdroj 

Narodenia v 1813
Úmrtia v 1888
Britskí fotografi